स्टूडेंट्स ने की दुनिया भर की समस्याओं पर चर्चा
लवलीप्रोफेशनल यूनिवर्सिटी में तीन दिवसीय इंदिरा गांधी राष्ट्रीय मॉडल संयुक्त राष्ट्र सम्मेलन में दूसरे दिन 80 संस्थानों से आए हुए स्टूडेंट्स ने दुनिया भर की समस्याओं पर चर्चा की। राष्ट्रीय और अंतरराष्ट्रीय स्तर पर रही समस्याओं के समाधान खोजने के लिए विभिन्न देशों, वैश्विक नेताओं, समाज के वर्गों का प्रतिनिधित्व किया। महिलाओं की स्थिति पर संयुक्त राष्ट्र महासभा आयोग, संयुक्त राष्ट्र मानवाधिकार परिषद, भारत-पाक द्विपक्षीय मीट, राज्यसभा सहित 11 विश्व स्तरीय समितियों का गठन किया। इसमें लिंग आधारित हिंसा के प्रभाव, भारत में बढ़ती असहिष्णुता, फेसबुक पर कमर्शियल विज्ञापन पर प्रतिबंध लगाने, गोपनीयता के अधिकार, सीरिया और इराक में स्थिति जैसे मुद्दे मुख्य रूप से शामिल किए गए। गठित की गईं अन्य समितियों के एजेंडे पर दूसरे युद्ध के बाद कार्रवाई की योजना, फेसबुक और गूगल के बीच डेटाबेस बंटवारे बढ़ाने के लिए गुगल बनाम फेसबुक, भारत-पाक द्विपक्षीय मीट के लिए राष्ट्रीय सुरक्षा सलाहकार और विदेश सचिव की वार्ता और उपायों की विफलता का मूल्यांकन करने के लिए मजबूत उपायों की जरूरत है।
लवली प्रोफेशन यूनिवर्सिटी में स्टूडेंट्स समस्याओं पर चर्चा करते। -भास्कर
hin_Deva hin_Deva mag_Deva